
A cionizmus szakralizációja és a politikai következmények vizsgálata a politikai teológia keretrendszerében

A dolgozat célja, hogy kísérletet tegyen Izrael bel- és külpolitikai lépéseinek magyarázatára a cionizmus ideológiájának, mint politikai teológia vizsgálatán keresztül. Izrael külpolitikai lépéseit sokszor nehéz a hagyományos nemzetközi kapcsolatok elméleti keretei (liberalizmus, realizmus, konstruktivizmus) magyarázni, ezért szükséges az új megközelítések alkalmazása, mint a politikai teológia.
A zsidó állam fejlődését döntően meghatározza az állam létrejöttéhez vezető cionizmus ideológiája, annak különböző irányzatainak érvényesülése. A dolgozat arra fókuszál, hogy a vallási elemek megerősödése a politikában mennyiben tekinthető egy éles választóvonalnak Izrael politikatörténetében, valóban beszélhetünk-e teljes mértékben szekuláris időszakról a cionizmus tekintetében, vagy pedig a politikai teológia elméleti keretrendszerében értelmezve, a vallási elemek, ha mérsékeltebben is, de mindig jelen voltak a cionista mozgalomban, így a nyíltan vallásos cionizmus dominánssá válása egy természetes folyamatnak tekinthető-e.
Ehhez Carl Schmitt politikai teológiája biztosítja a vizsgálat politikaelméleti keretrendszerét, amelyhez kapcsolódóan egy politikatörténeti áttekintés társul a cionizmus fejlődéstörténetére vonatkozólag, kiemelve a legfontosabb gondolkodókat a politikai és vallásos cionizmus tekintetében. Ezt követően vizsgálatra kerül, hogy a cionizmus mennyiben tekinthető valóban szekuláris jellegű ideológiának, figyelembe véve a politikai teológia szempontjait. Az elméleti vizsgálatot követően megállapításra kerülnek a vizsgálati eredmények lehetséges politikai következményei.
A dolgozat vizsgálat által több megállapítható, hogy a cionizmus megfeleltethető a Carl Schmitt politikai teológiájának szempontjainak, amely megfelelő keretrendszernek tekinthető a cionizmus vizsgálatához. Megállapítható, hogy a szekulárisnak tekintett cionizmus nem választható el a judaizmus hagyományaitól, hogy valóban élesen szembeállítható legyen azzal, mint világinak tekintett ideológia. Ez magyarázattal szolgálhat arra is, hogy miképpen válhatott a vallásos cionizmus oly dominánssá, lévén a következtések tekintetében nem a szekuláris ideológia szakralizálódott, hanem a cionizmusban meglévő vallásos hatások mértéke nőtt meg döntő mértéke. 



